
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 580 

19 Απριλίου 2004 


ΑΠΟΦΑΣΕΙ Σ 

Αριθ. 68891 

Έγκριση του Οργανισμού Εσωτερικής Υπηρεσίας του Νο¬ 
μικού Προσώπου με την επωνυμία «Μουσικά Σύνολα» 
Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του Ν. 1188/1981, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/1995. 

2. Τις διατάξεις του άρθρου 8 του Ν. 2503/1997. 

3. Την υπ’ αριθ. 3010/8.12.2003 απόφαση του Δημοτικού 
Συμβουλίου του Δήμου Αθηναίων με την οποία εκφράζει 
την σύμφωνη γνώμη του για την 4/27.11.2003 απόφαση του 
Διοικητικού Συμβουλίου του Ν.Π.Δ.Δ «Μουσικά Σύνολα». 

4. Τη σύμφωνη γνωμοδότηση του αρμόδιου Υπηρεσιακού 
Συμβουλίου που διατυπώθηκε στο 6/2003 πρακτικό του. 

5. Τη με αριθμ. οικ. 16978/2003 απόφαση Γενικού Γραμ- 
ματέα Περιφέρειας Αττικής περί μεταβίβασης αρμοδιοτή¬ 
των. (Φ.Ε.Κ. 1693/18.11.2003), αποφασίζουμε: 

Εγκρίνουμε την 4/2003 απόφαση του Διοικητικού Συμ¬ 
βουλίου του Νομικού Προσώπου «Μουσικά Σύνολα» του 
Δήμου Αθηναίων περί ψηφίσεως του Οργανισμού Εσωτε¬ 
ρικής Υπηρεσίας αυτού ως εξής: 

Άρθρο Ιο 

ΔΙΑΡΘΡΩΣΗ ΥΠΗΡΕΣΙΩΝ 
Α. ΠΡΟΕΔΡΟΣ Δ.Σ. - ΔΙΟΙΚΗΤΙΚΟ ΣΥΜΒΟΥΛΙΟ 

1. Αυτοτελές Γ ραφείο Προέδρου - Αντιπροέδρου Δ.Σ. 

2. Αυτοτελές Γ ραφείο Τ ύπου και Δημοσίων σχέσεων 

3. Αυτοτελές Γραφείο Νομικής Υποστήριξης 

4. Αυτοτελές Γραφείο Επιστημονικών και Καλλιτεχνικών 
Συνεργατών και Εκμετάλλευσης Μουσικών Συνόλων 

5. Αυτοτελές Γ ραφείο ΣΟΔΑ, Μουσικών Σχημάτων και 
Χορωδίας 

Β. ΔΙΕΥΘΥΝΣΗ ΔΙΟΙΚΗΤΙΚΩΝ ΟΙΚΟΝΟΜΙΚΩΝ ΤΕΧΝΙ¬ 
ΚΩΝ ΥΠΗΡΕΣΙΩΝ ΚΑΙ ΜΟΥΣΙΚΩΝ ΣΥΝΟΛΩΝ 

1. Τμήμα Διοικητικό 

2. Τμήμα Οικονομικό 

3. Τμήμα Τεχνικών Υπηρεσιών 

4. Τμήμα Μουσικών Συνόλων, Χορωδίας και Μουσικής 
Βιβλιοθήκης 


ΚΕΦΑΛΑΙΟ Β' 

Άρθρο 2ο 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ 
ΤΜΗΜΑΤΩΝ ΚΑΙ ΓΡΑΦΕΙΩΝ 

Α. ΠΡΟΕΔΡΟΣ Δ.Σ. ΔΙΟΙΚΗΤΙΚΟ ΣΥΜΒΟΥΛΙΟ 

1. Αυτοτελές (Ιδιαίτερο) Γ ραφείο Προέδρου - Αντιπροέ¬ 
δρου Δ.Σ. 

Διεξάγει την αλληλογραφία του/της Προέδρου-Αντι- 
προέδρου και τηρεί το σχετικό αρχείο. 

Τηρεί ιδιαίτερο Πρωτόκολλο εισερχομένων και εξερχό- 
μενων εγγράφων, τα οποία διεκπεραιώνει στις αρμόδιες 
Υπηρεσίες. 

Προγραμματίζει τις ώρες και ημέρες που ο Πρόεδρος ή 
Αντιπρόεδρος, μπορεί να δέχεται. 

Τηρεί Ημερολόγιο συναντήσεων, εντός του ΔΝΠ, του 
Προέδρου- Αντιπροέδρου. 

Παραλαμβάνει από τους υπηρεσιακούς παράγοντες τα 
έγγραφα, που πρέπει να υπογραφούν από τον/την Πρόε¬ 
δρο Αντιπρόεδρο. 

2. Αυτοτελές Γ ραφείο Τύπου και Δημοσίων Σχέσεων 

Ενημερώνει και προβάλλει στους δημότες τη δραστη¬ 
ριότητα του ΔΝΠ, ενώ φροντίζει επίσης για τη δημιουργία 
ενδιαφέροντος των δημοτών. 

Επιμελείται τη σύνταξη και έκδοση ενημερωτικών εντύ¬ 
πων, οργανώνει συνεντεύξεις τύπου, ενεργεί για την ανα¬ 
κοίνωση ειδήσεων και πληροφοριών που ενδιαφέρουν το 
ΔΝΠ και έχει επαφές για την επίτευξη των παραπάνω με 
όλα τα μέσα ενημέρωσης. 

Παρακολουθεί τον ημερήσιο και περιοδικό Τύπο και επι¬ 
μελείται, εφόσον υπάρχει ανάγκη, τη δημοσίευση ανάλο¬ 
γων απαντήσεων, συνεργαζόμενο προς τούτο με τις αρ¬ 
μόδιες υπηρεσίες του ΔΝΠ και του/της Προέδρου - Αντι¬ 
προέδρου. 

Ταξινομεί και αρχειοθετεί στο ειδικά τηρούμενο βιβλίο, 
δημοσιεύματα κάθε μορφής, που αφορούν την τοπική αυ¬ 
τοδιοίκηση γενικά αλλά και το ΔΝΠ ειδικά και ενημερώνει 
πάνω σ’ αυτά τον/την Πρόεδρο - Αντιπρόεδρο. 

Τηρεί φωτογραφικό αρχείο και ενημερώνειτην ιστοσελί¬ 
δα μας στο διαδίκτυο. 

Μεριμνά μέσω του Οικονομικού Τμήματος για τον 
εμπλουτισμό (είδη διακόσμησης) για τις οργανωμένες εκ¬ 
δηλώσεις του ΔΝ Π. 

Μεριμνά για την έγκαιρη εκτύπωση και αποστολή των 
προσκλήσεων στα πρόσωπα που καλούνται στις διοργα- 
νωμένες από το ΔΝΠ εκδηλώσεις. 

Μεριμνά για την κατάλληλη διακόσμηση των χώρων του 
ΔΝΠ ή οποιουδήποτε άλλου χώρου κατά τις διοργανωμέ- 
νες από το ΔΝΠ εκδηλώσεις. 

Αναπτύσσει και καλλιεργεί σχέσεις συνεργασίας με 
ανάλογους διεθνείς και ελληνικούς φορείς. 

Προωθεί και αναπτύσσει σχέσεις συνεργασίας με ανά¬ 
λογους φορείς πόλεων του εξωτερικού και επιμελείται για 
την οργάνωση διεθνών μουσικών εκδηλώσεων (σε συνερ¬ 
γασία με τους διεθνείς φορείς). 

Επιμελείται την υποδοχή, φιλοξενία και ξενάγηση ξένων 
προσωπικοτήτων και μουσικών συνόλων προσκεκλημέ¬ 
νων του ΔΝΠ. 

3. Αυτοτελές Γραφείο Νομικής Υποστήριξης 

Το Γραφείο αυτό υπάγεται απευθείας στο Δ.Σ. του ΔΝΠ 
και συνεργάζεται με τον Πρόεδρο του Δ.Σ. για την από νο¬ 
μικής πλευράς επίλυση των ζητημάτων που παραπέμπο- 
νται σε αυτό. 

Το αυτοτελές γραφείο Νομικής Υποστήριξης, διευθύνεται 
από τον Νομικό Σύμβουλο, Δικηγόρο στον Άρειο Πάγο, ο 
οποίος προΐσταται της Νομικής Υπηρεσίας, υπογράφει και 
διακινεί τη σχετική αλληλογραφία και υποβοηθείται στο έρ¬ 
γο του γραφείου, απότονεκάστοτε υπηρετούντο Δικηγόρο. 

Το Γ ραφείο αυτό, ασχολείται με τις υποθέσεις των Υπη¬ 
ρεσιών του ΔΝΠ, που απαιτούν δικαστική ή εξώδικη νομι¬ 
κή υποστήριξη καθώς και με τις γνωμοδοτήσεις που ζη¬ 
τούνται και προκύπτουν γενικά, σε αμφισβητήσεις νομι¬ 
κών θεμάτων κατά την εφαρμογή της κείμενης νομο¬ 
θεσίας από τις Υπηρεσίες. 

Έχει το έργο της Νομικής Υποστήριξης του ΔΝΠ, ενώ¬ 
πιον όλων των Δικαστηρίων και των λοιπών Διοικητικών 
Αρχών, σε θέματα Διοικητικά, περιουσίας του ΔΝΠ, μι¬ 
σθώσεων, σε θέματα Διοικητικών και Πειθαρχικών Υποθέ- 
σεωντου προσωπικού του ΔΝΠ, επιλύσεων διαφορών που 
προκύπτουν από συμβάσεις και διαγωνισμούς και θέματα 
εργατικών διαφορών. 

Ελέγχει τη νομιμοποίηση των συμβαλλομένων στις διά¬ 
φορες συμβάσεις που συνάπτει το ΔΝΠ με τρίτους και 
ασχολείται επίσης και με κάθε άλλο θέμα των Υπηρεσιών, 
που χρήζει Νομικής Υποστήριξης. 

Ένας από τους Δικηγόρους, παρίσταται στο Δ.Σ. του 
ΔΝΠ όποτε ζητηθεί για την προφορική ανάπτυξη και εισή¬ 
γηση θεμάτων που άπτονταιτου αντικειμένου του καιχρή- 
ζουν νομικής επεξεργασίας, αντιμετώπισης και επίλυσης. 

4. Αυτοτελές Γ ραφείο Επιστημονικών Καλλιτεχνικών Συ¬ 
νεργατών και Εκμετάλλευσης Μουσικών Συνόλων 

Το Γ ραφείο αυτό, στελεχώνεται από επιστημονικό και καλ¬ 
λιτεχνικό προσωπικό ειδικοτήτων, σχετικών με τις δραστη¬ 
ριότητες του ΔΝΠ και υπηρεσιακούς παράγοντες. ΟιΣυνερ- 
γάτες, πρέπει να έχουν ιδιαίτερες γνώσεις, τίτλους σπουδών 
σε θέματα τόσο καλλιτεχνικά όσο και επιστημονικά. 

Σχεδιάζει και συντονίζει όλες τις πολιτιστικές δραστηριό¬ 
τητες του ΔΝΠ, σε συνεργασία με όλες τις Υπηρεσίες του. 

Προγραμματίζει εκδηλώσεις των Μουσικών Συνόλων 
(συναυλίες παραστάσεις κλπ) σε συνεργασία με τα συ- 
ναρμόδια τμήματα και γραφεία του ΔΝΠ. 

Φροντίζει για την ενημέρωση και προβολή των παραπά¬ 
νω καλλιτεχνικών εκδηλώσεων σε συνεργασία με το Γ ρα¬ 
φείο Τύπου και Δημοσίων Σχέσεων και το Καλλιτεχνικό 
γραφείο. 

Φροντίζει για την εξεύρεση χορηγών που θα ενισχύσουν 
τόσο σε οικονομικό επίπεδο όσο και σε υλικοτεχνική υποδο¬ 
μή και ανθρώπινο δυναμικό τις δραστηριότητες του ΔΝΠ. 

Ασκεί καθήκοντα επιτελικά και δεν έχει το ίδιο αποφασι¬ 
στικές αρμοδιότητες. 

Παίρνει απευθείας εντολές από τον Πρόεδρο. 

Συνεργάζεται με τις αρμόδιες Υπηρεσίες, προκειμένου 
να εισηγηθεί λύσεις ή να γνωμοδοτήσει σε θέματα που 
ανατίθενται από το Δ.Σ. στον Πρόεδρο. 


Έχει δικαίωμα να ζητά προφορικά ή γραπτά στοιχεία, 
που θα είναι αναγκαία κατά τη γνώμη του, για την εκτέλε¬ 
ση των αρμοδιοτήτων του. 

Αναπτύσσει και καλλιεργεί σχέσεις καλλιτεχνικής, τεχνι¬ 
κής και επιστημονικής συνεργασίας με Πανεπιστημιακά 
Ιδρύματα, φορείς του Εσωτερικού και Εξωτερικού, κρατι¬ 
κές υπηρεσίες, νομικά πρόσωπα, Επιχειρήσεις και Οργα¬ 
νισμούς πόσης φύσεως. 

Μεριμνά για την τεχνική, επιστημονική και καλλιτεχνική 
υποστήριξη της δράσης του ΔΝΠ στο εσωτερικό και στο 
εξωτερικό. 

5. Αυτοτελές Γ ραφείο ΣΟΔΑ, Μουσικών σχημάτων & Χο¬ 
ρωδίας 

Στο γραφείο αυτό υπάγεται όλο το προσωπικό (μουσι¬ 
κοί) της Συμφωνικής Ορχήστρας του Δήμου Αθηναίων 
(ΣΟΔΑ), η Βίρ Βαπά, το Ελληνικό Εργαστήρι και η Χορω¬ 
δία. 

Β. ΔΙΕΥΘΥΝΣΗ ΔΙΟΙΚΗΤΙΚΩΝ ΟΙΚΟΝΟΜΙΚΩΝ ΤΕΧΝΙΚΩΝ 
ΥΠΗΡΕΣΙΩΝ ΚΑΙ ΜΟΥΣΙΚΩΝ ΣΥΝΟΛΩΝ 

1. ΤΜΗΜΑ ΔΙΟΙΚΗΤΙΚΟ 

ΓΕΝΙΚΑ 

Έχει την ευθύνη του συντονισμού, της εύρυθμης λει¬ 
τουργίας και της αποτελεσματικής συνεργασίας των τμη¬ 
μάτων της Διεύθυνσης καθώς και με τις άλλες Υπηρεσίες 
του ΔΝΠ. 

Παραλαμβάνει την αλληλογραφία του ΔΝΠ, την απο¬ 
σφραγίζει, σημειώνει την αρμόδια Διεύθυνση, στην οποία 
πρέπει να παραδοθεί με την ημερομηνία εισόδου στο 
ΔΝΠ, πλην εκείνης που απευθύνεται στον/στην Πρόεδρο 
με την ένδειξη «Προσωπική» και μετά την ενημέρωση 
του/της Προέδρου πάνω σ’ αυτήν, την παραδίδει στο Διοι¬ 
κητικό Τμήμα για την πρωτοκόλληση και διανομή της στα 
Τμήματα και στο Γ ραφείο Νομικών συμβούλων. 

Εφόσον το εμπιστευτικό Πρωτόκολλο του ΔΝΠ, δεν τη¬ 
ρείται από τον ίδιο τον Πρόεδρο, τηρείται χωρίς άλλη δια¬ 
δικασία από τον προϊστάμενο του Διοικητικού Τμήματος. 

Έχει την ευθύνη της κατανομής, τοποθέτησης και μετα¬ 
κίνησης του προσωπικού, σε συνεργασία με τους Προϊ¬ 
σταμένους των Τμημάτων, στα Τμήματα και στα Γ ραφεία 
της Διεύθυνσης. 

Εισηγείται στον Πρόεδρο την κατανομή, τοποθέτηση και 
μετακίνηση του προσωπικού στα Τμήματα και αυτοτελή 
γραφεία του ΔΝΠ, καθώς και τις μετατάξεις, αποσπάσεις 
και όλες εν γένει τις υπόλοιπες υπηρεσιακές μεταβολές 
του προσωπικού του ΔΝΠ. 

Ειδικότερα 

Επιμελείται όλων των Νόμων, διαταγμάτων Εγκυκλίων 
συλλογικών συμβάσεων εργασίας που αφορούν τους τα¬ 
κτικούς υπαλλήλους του ΔΝΠ αλλά και εκείνους που 
έχουν σχέση εργασίας ιδιωτικού δικαίου και ασκεί τις αρ¬ 
μοδιότητες που απορρέουν από τον Κώδικα Δημοτικών 
και Κοινοτικών Υπαλλήλων. 

Το Τμήμα αυτό, συντάσσει τον Οργανισμό Εσωτερικής 
Υπηρεσίας του ΔΝΠ και εισηγείται ιεραρχικά τις τροπο¬ 
ποιήσεις και τις προσαρμογές αυτού, στις ισχύουσες κά¬ 
θε φορά σχετικές διατάξεις. 

Επιμελείται για τις διαδικασίες πρόσληψης του τακτικού 
αλλά και του προσωπικού με σχέση εργασίας ιδιωτικού δι¬ 
καίου προσωπικού και διεξάγει όλες τις υπηρεσιακές υπο¬ 
θέσεις που αφορούν στα θέματα του προσωπικού αυτού, 
δηλαδή: 

• Προαγωγές 

• Μετατάξεις 

• Μετακινήσεις 

• Αποσπάσεις 

• Μεταθέσεις 

• Μονιμοποιήσεις 

• Αναγνώριση προϋπηρεσίας 

• Χορήγηση αδειών 

• Χορήγηση αποζημιώσεων 

• Χορήγηση επιδομάτων 

• Επιβολή προστίμων 

• Τακτοποίηση ασφαλιστικών ζητημάτων γενικώς 

• Λύση υπαλληλικής σχέσης, σύμφωνα με τις κείμενες 
διατάξεις και τις εντολές του Προέδρου - Αντιπροέδρου 

κοινοποιώντας τις σχετικές εκδιδόμενες διοικητικές πρά¬ 
ξεις, στα αρμόδια όργανα, υπηρεσίες και ενδιαφερομένους. 

Τηρεί ενημερωμένους ατομικούς φακέλους του τακτι¬ 
κού προσωπικού αλλά και του προσωπικού με σχέση ερ¬ 
γασίας Ιδιωτικού Δικαίου καθώς και μητρώα αυτού. 

Τηρεί διαρκώς ενημερωμένο πίνακα, που εμφανίζει την 
οργανική διάρθρωση των Υπηρεσιών και την κατανομή 
του προσωπικού οτις αντίστοιχες θέσεις. 

Συντάσσει κατά νόμο τους πίνακες αρχαιότητας των 
υπαλλήλων. 

Συντάσσει τα απαιτούμενα πιστοποιητικά, συγκεντρώ¬ 
νει τα απαραίτητα δικαιολογητικά και προβαίνει στις απα¬ 
ραίτητες ενέργειες για την απονομή σύνταξης. 

Εκδίδει και ανακοινώνει τις Εγκυκλίους καθώς και τις 
Αποφάσεις Δημάρχου - Προέδρου, τις αναφερόμενες 
στην κατάσταση του προσωπικού και στη λειτουργία των 
Υπηρεσιών. 

Συντάσσει με τη συνεργασία του Αυτοτελούς Γραφείου 
Νομικής Υποστήριξης και σύμφωνα με τις σχετικές προ¬ 
κηρύξεις και αποφάσεις του Διοικητικού Συμβουλίου και 
της Εκτελεστικής Επιτροπής τις συμβάσεις έργου, για το 
προσωπικό ορισμένου χρόνου. 

Μελετά και εφαρμόζει τις συλλογικές συμβάσεις εργα¬ 
σίας και δίνει κάθε αναγκαία πληροφορία για τη σωστή 
εφαρμογή τους. 

Ανακοινώνει στο προσωπικό το ισχύον κάθε φορά ωρά¬ 
ριο εργασίας και επιβλέπει τη σωστή τήρησή του. 

Σε συνεννόηση με τον/την Πρόεδρο και τον Προϊστάμε¬ 
νο του Τμήματος, πληροφορεί το Υπηρεσιακό Συμβούλιο 
για κάθε υπόθεση που ανήκει στην αρμοδιότητά του, προ¬ 
βαίνει στις ενδεικνυόμενες ενέργειες, πάνω στις απ’ αυτό 
εκδιδόμενες αποφάσεις και εισηγείται αναλόγως, ενημε¬ 
ρώνοντας περί των εισηγήσεών του αυτών, τον Προϊστά¬ 
μενο του τμήματος. 

Παρακολουθεί το Πειθαρχικό Δίκαιο, που αφορά το ορ¬ 
γανικό προσωπικό και συντάσσει υπομνήματα κατά την 
άσκηση ενδίκων μέσων, σε συνεννόηση με τη Νομική Υπη¬ 
ρεσία του ΔΝΠ. 

Μεριμνά για την έγκαιρη σύνταξη και υποβολή των Εκθέ¬ 
σεων ουσιαστικών προσόντων, όλων των μονίμων υπαλλή¬ 
λων. 

Φροντίζει για τη στελέχωση όλων των υπηρεσιών του 
ΔΝΠ με το απαιτούμενο προσωπικό, για την εύρυθμη λει¬ 
τουργία τους. 

Εισηγείται στον/στην Πρόεδρο - Αντιπρόεδρο την συ¬ 
γκρότηση αναγκαίων επιτροπών από υπαλλήλους, για την 
επιβοήθηση του έργου των διαφόρων υπηρεσιώντου ΔΝΠ. 

Εισηγείται ατον/στην Πρόεδρο/Αντιπρόεδρο για ταπρο- 
σωπικά αιτήματα των υπαλλήλων. 

Επιμελείται για την εφαρμογή όλων των Νόμων, διαταγ¬ 
μάτων και Εγκυκλίων, που αφορούν τη μισθοδοσία του μό¬ 
νιμου προσωπικού αλλά και του προσωπικού με σχέση ερ¬ 
γασίας ιδιωτικού δικαίου και 

Συντάσσει μισθοδοτικές καταστάσεις, με βάση παρα¬ 
στατικά στοιχεία που παίρνει, από τις κάρτες παρουσίας 
που τηρούνται ή από τις βεβαιώσεις παρουσίας που θα εκ- 
δίδονται από τον αρμόδιο υπάλληλο, λαμβάνοντας υπόψη 
και όσα στοιχεία σχετικά με άδειες, ασθένειες κλπ, διαβι¬ 
βάζονται σ’ αυτό. 


Παρακολουθεί τις μεταβολές του προσωπικού, βάσει 
των σχετικών αποφάσεων και μεριμνά για τη σωστή και 
έγκαιρη εκτέλεσή τους. 

Ελέγχει τις εκδιδόμενες μισθοδοτικές καταστάσεις, τις 
θεωρεί και μεριμνά για τη διεκπεραίωσή τους στις αρμό¬ 
διες υπηρεσίες. 

Εκδίδει βεβαιώσεις μισθοδοσίας προσωπικού. 

Δίνει όλα τα απαραίτητα στοιχεία, για την έκδοση των 
πάσης φύσεως πιστοποιητικών καθώς επίσης και μεριμνά 
για τη νόμιμη καταβολή των ενσήμων. 

Ελέγχει τις εκδιδόμενες μισθοδοτικές καταστάσεις, τις 
θεωρεί και μεριμνά για την υπογραφή από τους Προϊστα¬ 
μένους. 

Συγκεντρώνει όλα τα παραστατικά, αποφάσεις, μισθο- 
δοτικές καταστάσεις και τα διαβιβάζει στο Οικονομικό 
Τμήμα, για την έκδοση των σχετικών ενταλμάτων. 

Επιμελείται την έκδοση των βεβαιώσεων των ετήσιων 
αποδοχών του προσωπικού και τη διαβίβαση όλων των 
σχετικών στην αρμόδια ΔΟΥ. 

Στις αρμοδιότητες του τμήματος αυτού, εντάσσεται κά¬ 
θε υπηρεσία που ανατίθεται από το Διοικητικό Συμβούλιο 
και την Εκτελεστική Επιτροπή και δεν υπάγεται στην αρ¬ 
μοδιότητα άλλου τμήματος. 

Μεριμνά για την ενημέρωση των εκλεγομένων μελών 
τουΔ.Σ., σε σχέση με την ορκωμοσία τους και την εγκατά¬ 
στασή τους στο ΔΝΠ. 

Μεριμνά για τη συγκρότηση του Δ.Σ. σε Σώμα και την 
εκλογή των Μελών της Εκτελεστικής Επιτροπής (Ε.Ε.). 

Συνεργάζεται με τον/την Πρόεδρο/Αντιπρόεδρο του 
Δ.Σ. και τον/την Δήμαρχο, για τον καθορισμό των θεμάτων 
που συζητούνται στις συνεδριάσεις του Δ.Σ. 

Συγκεντρώνει τους φακέλους των θεμάτων με τα απαρ- 
τίζοντα αυτά δικαιολογητικά, καθώς και τις πάνω σ’ αυτά 
εισηγήσεις των εντεταλμένων διοικητικών οργάνων του 
ΔΝΠ, τους οποίους θέτει υπόψη των ενδιαφερομένων, για 
ενημέρωσή τους. 

Συντάσσει και κοινοποιεί με κλητήρα του ΔΝΠ, την ημε¬ 
ρήσια διάταξη των προς συζήτηση θεμάτων του Δ.Σ., σύμ¬ 
φωνα με τις διατάξεις του Δημοτικού και Κοινοτικού Κώδι¬ 
κα (ΔΚΚ). 

Συντάσσει και τηρεί τα πρακτικά των Συνεδριάσεων του 
Διοικητικού Συμβουλίου, καθώς και τις αποφάσεις που 
παίρνονται, καταχωρώντας τα στα ειδικά βιβλία. 

Εφόσον τα πρακτικά καταρτίζονται με τη χρήση μαγνη- 
τοφωνικής συσκευής, τηρεί κανονική σειρά, αρίθμηση και 
θεώρηση, τα φύλλα χάρτου στα οποία περιέχονται τα απο- 
μαγνητοφωνημένα κείμενα, τα οποία και βιβλιοδετεί στο 
τέλος κάθε χρόνου. 

Τηρεί και διαφυλάσσει από απώλεια ή φθορά τα πρακτι¬ 
κά και τις αποφάσεις του Δ.Σ. σε ειδικό αρχείο, για την 
ασφάλεια του οποίου, είναι υπεύθυνο. 

Φροντίζει για την υπογραφή και την επικύρωση με τον 
τρόπο που προβλέπεται από τον Ειδικό Κανονισμό των 
Πρακτικών του Δ.Σ., από τα Μέλη του. 

Εφόσον τα πρακτικά τηρούνται με το σύστημα της μα- 
γνητοφώνησης, μαζί με την ημερήσια διάταξη της Συνε¬ 
δρίασης, αποστέλλονται και αντίγραφα των προηγούμε¬ 
νων μη επικυρωμένων πρακτικών, για μελέτη και ενημέρω¬ 
ση, ώστε να διευκολύνεται η διαδικασία της επικύρωσης. 

Συνεργάζεται με το Νομικό Σύμβουλο του ΔΝΠ, για την 
έγκαιρη προσκόμιση απ’ αυτόν, των τυχόν γνωμοδοτήσε¬ 
ων που τους έχουν ζητηθεί για την ενημέρωση του Δ.Σ. 

Έχει κατά κύριο λόγο, την αρμοδιότητα, τηρουμένηςτης 
προβλεπόμενης διαδικασίας, ν’ ασκεί με έναν έκτων υπαλ- 
λήλωντου, τα καθήκοντα του Ειδικού Γραμματέατου Δ.Σ. 

Παρέχει προς τα Μέλη του Δ.Σ. και κατά τη συνεδρίαση 
αλλά και εκτός αυτής, πληροφορίες σχετικά με τους κα- 

νόνες που διέπουν τη λειτουργία των οργάνων στα οποία 
ανήκουν. 

Μεριμνά για τη δημοσίευση των αποφάσεων που παίρ- 
νονται, με τον τρόπο που ορίζεται κάθε φορά και ανάλογα 
με την περίπτωση, από το ΔΚΚ και από άλλες σχετικές δια¬ 
τάξεις. 

Υποβάλλει αντίγραφα των αποφάσεων στην αρμόδια για 
τον έλεγχο αυτών, διοικητική αρχή. 

Ενημερώνει ανελλιπώς, το τηρούμενο απ’ αυτό, ευρετή¬ 
ριο αποφάσεωντου Δ.Σ. και παρακολουθείτην έκβαση της 
διοικητικής τελείωσής τους. 

Κοινοποιεί τις αποφάσεις του Δ.Σ., καθώς και τα κυρωτι¬ 
κά αυτών έγγραφα της αρμόδιας διοικητικής αρχής, στις 
αρμόδιες για την εκτέλεσή τους υπηρεσίες του ΔΝΠ. 

Εκδίδει αντίγραφα των αποφάσεων του Δ.Σ. και τα επι¬ 
κυρώνει, ύστερα από ειδική προς τούτο εξουσιοδότηση 
του Προέδρου-Δημάρχου, μόνο αν πρόκειται να χρησιμο¬ 
ποιηθούν για την εξυπηρέτηση της Υπηρεσίας. 

Τηρεί βιβλίο των Επιτροπών που συγκροτούνται από το 
Δ.Σ. 

Διαβιβάζει σ’ αυτές, τους φακέλους των θεμάτων που 
παραπέμπονται για μελέτη και επιμελείται συνεργαζόμενο 
με τα Μέλη αυτών, για τη λειτουργία τους. 

Τηρείτο πρακτικά των Συνεδριάσεώντους. Συντάσσειτα 
οριστικά κείμενα των προτάσεων και των γνωμοδοτήσεων 
αυτών, για την εισαγωγή τους προς συζήτηση στο Δ.Σ. 

Φροντίζει για τη λειτουργία και την ευπρεπή εμφάνιση 
της αίθουσας συνεδριάσεων του Δ.Σ., ιδιαίτερα κατά το 
χρόνο της πραγματοποίησης των συνεδριάσεών του. 

Ασκεί κάθε άλλη εργασία, που έχει σχέση με τη λειτουρ¬ 
γία του Δ.Σ. 

Οφείλει να ανακοινώνει, χωρίς καθυστέρηση, στον Πρό- 
εδρο/Αντιπρόεδρο του Δ.Σ. την παραπομπή θεμάτων από 
την Ε.Ε. σ’ αυτό, για την περαιτέρω λήψη αποφάσεων πά¬ 
νω σ’ αυτά. 

Μεριμνά για τον ορισμό Επιτροπών Παραλαβής, Αξιολό¬ 
γησης, Εκποίησης κλπ. 

Μεριμνά για τη δημοσίευση, τοιχοκόλληση και κοινοποί¬ 
ηση της Περίληψης Διακήρυξης των Δημοπρασιών. 

Επιμελείται για την παραλαβή, τον χαρακτηρισμό, την 
πρωτοκόλληση, διεκπεραίωση, ευρετηρίαση και συσχέτι- 
ση όλων των εισερχομένων - εξερχόμενων αιτήσεων και 
εγγράφων, καθώς και την τήρηση των πρωτοτύπων στο 
αρχείο. 

Επιλαμβάνεται της διεκπεραίωσης γενικά των εισερ¬ 
χομένων - εξερχόμενων εγγράφων και της επικύρωσης 
των αντιγράφων τους, από τον Προϊστάμενο του Τμή¬ 
ματος. 

Διεκπεραιώνει αυθημερόν, με το σύστημα διακίνησης ει¬ 
σερχόμενης αλληλογραφίας, όλη την εισερχόμενη αλλη¬ 
λογραφία. 

Επιμελείται για την τήρηση του γενικού αρχείου του 
ΔΝΠ, στο οποίο φυλάσσονται όλα τα έγγραφα και λοιπά 
στοιχεία μετά την περαίωση της υπόθεσης στην οποία 
αναφέρονται και τον χαρακτηρισμό τους, από τους αρμό¬ 
διους υπαλλήλους. Τα αρχεία αυτά διακρίνονται σε «ορι¬ 
στικά» και «προσωρινά». Τα «οριστικά» αρχεία, περιλαμ¬ 
βάνουν τα έγγραφα που πρέπει να διατηρηθούν στο διη¬ 
νεκές, τα δε «προσωρινά», άλατα υπόλοιπα. 

Επιμελείται για την παραλαβή, αρχειοθέτηση των ΦΕΚ, 
βιβλιοδεσία και πρωτοκόλληση σε τόμους. 

Βιβλιοδετεί σε τόμους, τα στελέχη χρέωσης και αποχρέ- 
ωσης της όλης αλληλογραφίας, τα οποία αποτελούν το 
επίσημο στοιχείο διεκπεραίωσης και πληροφοριών του 
ΔΝΠ. 

Εφόσον τα διεκπεραιούμενα έγγραφα αφορούν υποθέ¬ 
σεις των οποίων οι φάκελοι τηρούνται από τα επιμέρους 


γραφεία που τις χειρίζονται, τα σχέδια αυτών, παραδίδο- 
νται στα γραφεία αυτά, ευθύς μετά την διεκπεραίωση των 
πρωτοτύπων. 

Επιμελείται την τοιχοκόλληση και κοινοποίηση των δια¬ 
κηρύξεων των Δημοπρασιών και εγγράφων και πιστοποιη¬ 
τικών διαφόρων αρχών. 

Παρακολουθεί και διανέμει τις διάφορες εγκυκλίους. 

Μεριμνά για την ασφάλεια των εγκαταστάσεων του 
ΔΝΠ. 

Μεριμνά για την τήρηση της τάξης κατά τις συνεδριά¬ 
σεις του Διοικητικού Συμβουλίου και της Εκτελεστικής 
Επιτροπής. 

Φροντίζει για τη σύνταξη, καθαριότητα και συντήρηση 
των χώρων του ΔΝΠ. 

Σε συνεργασία με τα Τμήματα και Γραφεία του ΔΝΠ, ει- 
σηγείται μέσω της Διεύθυνσης, προςτον/ην Πρόεδρο και το 
Δ.Σ., προγράμματα Εκπαίδευσης και Επιμόρφωσης, τόσο 
του προσωπικού του ΔΝΠ, όσο καιτων δημοτών και μετάτις 
σχετικές εγκρίσεις, έχει την ευθύνη υλοποίησής τους. 

Γιατην εξεύρεση και υλοποίηση των Προγραμμάτων Εκ¬ 
παίδευσης και Επιμόρφωσης του προσωπικού, συνεργά¬ 
ζεται με τους αρμόδιους κρατικούς και ιδιωτικούς φορείς, 
διοργανώνοντας εσωτερικά ή εξωτερικά επιμορφωτικά 
σεμινάρια ή προγράμματα. 

Επίσης, διερευνά σε συνεργασία με τους αρμόδιους φο¬ 
ρείς τις δυνατότητες συμμετοχής του ΔΝΠ, σε Ευρωπαϊ¬ 
κά προγράμματα και Πρωτοβουλίες της Ευρωπαϊκής 
Ένωσης άμεσα ή έμμεσα επιδοτούμενες. 

Τηρεί αρχείο πεπραγμένων (Σεμιναρίων, Συνεδρίων κλπ) 
καθώς και Εισηγητικών Εκθέσεων. 

2. ΤΜΗΜΑ ΟΙΚΟΝΟΜΙΚΟ 

ΓΕΝΙΚΑ 

Έχει την ευθύνη του συντονισμού, της εύρυθμης λειτουρ¬ 
γίας και της αποτελεσματικής συνεργασίας των Γ ραφείων 
του Τμήματος, καθώς και μετά άλλα Τμήματα του ΔΝΠ. 

Καταρτίζει από κοινού με τον Προϊστάμενο του Οικονομι¬ 
κού Τμήματος και σε συνεργασία με τις αρμόδιες υπηρε- 
σίεςτου ΔΝΠ, τα σχέδιο Προϋπολογισμού Εσόδων και Εξό¬ 
δων αυτού και τις σχετικές εκθέσεις που το συνοδεύουν. 

Παρακολουθεί γενικά την πορεία εκτέλεσης του Προϋ¬ 
πολογισμού. 

Συγκεντρώνει στατιστικά στοιχεία, χρήσιμα για τις προ¬ 
βλέψεις του Προϋπολογισμού. 

Ασκεί τις αρμοδιότητες του άρθρου 23 παρ. 2 του από 
175/15.6.1959 Β.Δ. «Περί οικονομικής διοίκησης και λογι¬ 
στικού των Δήμων και Κοινοτήτων», με όλες τις από αυτές 
προκύπτουσες ευθύνες. 

Μεριμνά γιατην ψήφιση των μαζικών πιστώσεωντου προ¬ 
ϋπολογισμού, συντάσσοντας ενυπόγραφα, τις περί αυτών 
εισηγήσεις του/της Προέδρου προς το Δ.Σ. και την Ε.Ε. 

Παρέχει τα αναγκαία λογιστικά στοιχεία σε όλες τις υπη¬ 
ρεσίες του ΔΝΠ, προκειμένου να χρησιμοποιηθούν σε ει¬ 
σηγήσεις του/της Προέδρου του ΔΝΠ, για την ψήφιση 
αναλογών πιστώσεων. 

Ειδικότερα 

Έχει την ευθύνη του συνολικού οικονομικού προγραμ¬ 
ματισμού του ΔΝΠ. 

Καταρτίζει σε συνεργασία με τα Τμήματα και Γραφεία 
του ΔΝΠ, τον προϋπολογισμό Εσόδων και Εξόδων και τις 
εισηγητικές Εκθέσεις τους. 

Παρακολουθεί την πορεία εκτέλεσης του προϋπολογι¬ 
σμού Εσόδων και Εξόδων και εισηγείται πιθανές αναμορ¬ 
φώσεις του. 

Ελέγχει, συγκεντρώνει και καταχωρεί στα λογιστικά βι¬ 
βλία, τα αποτελέσματα της εκτέλεσης του Προϋπολογι¬ 
σμού Εσόδων και Εξόδων. 

Τηρεί αρχείο Προϋπολογισμών - Απολογισμών, με όλες 
τις σχετικές αποφάσεις και εγκρίσεις και συγκεντρώνει 
στατιστικά στοιχεία για τις προβλέψεις του προϋπολογι¬ 
σμού. 

Παρακολουθεί τα οικονομικά στοιχεία (Έσοδα, Έξοδα), 
με βάση το διπλογραφικό σύστημα. 

Χαρακτηρίζει αυτά, με τη λογιστική έννοια και τα κατα¬ 
τάσσει σε Κ.Α. της γενικής λογιστικής. 

Ελέγχει τις καθημερινές κινήσεις (χρέωση - πίστωση) και 
τις ημερολογιακές εγγραφές. 

Συντάσσει ισοζύγια, δίνει αποτελέσματα χρήσεως και 
καταρτίζει τον ισολογισμό. 

Ελέγχει τα δικαιολογητικά κάθε δαπάνης, ώστε να είναι 
σύμφωνα με το Νόμο περί Λογιστικού Δήμων και Κοινοτή¬ 
των. 

Φροντίζει για την εντολή πληρωμής και εκκαθάρισης κά¬ 
θε δαπάνης του ΔΝΠ (μισθοδοσία προσωπικού του ΔΝΠ 
οργανικών και ημερομισθίων, των προμηθειών, των εκτε- 
λούμενων έργων, ως και κάθε άλλη δαπάνη έχει εγκριθεί). 

Ελέγχει τα παραστατικά που απαιτούνται, για τη νομό¬ 
τυπη έκδοση των χρηματικών ενταλμάτων κάθε δαπάνης. 

Ελέγχει τις υπογραφές που απαιτούνται, κατά την έκδο¬ 
ση των χρηματικών ενταλμάτων, φροντίζει για την κατα- 
χώρησή τους στο μηχανογραφικό σύστημα. 

Εκδίδει όλα τα χρηματικά εντάλματα και τα καταχωρεί 
στα αντίστοιχα βιβλία. 

Προωθεί τα χρηματικά εντάλματα. 

Καταχωρεί τα εντάλματα σε ειδικό βιβλίο και προωθεί 
την αρχειοθέτηση των στελεχών τους, σε ειδικούς φακέ¬ 
λους. 

Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης, για τη 
δυνατότητα εκδόσεως χρηματικού εντάλματος. 

Ευθύνεταιγιατη συγκέντρωση και καταχώρηση στα λο¬ 
γιστικά βιβλία, των εισπράξεων και πληρωμών του ΔΝΠ. 

Συντάσσει μηνιαίες απολογιστικές καταστάσεις εσόδων 
και πληρωθέντων χρηματικών ενταλμάτων. 

Καταρτίζει τον απολογισμό εσόδων - εξόδων του ΔΝΠ 
και τον ισολογισμό του ΔΝΠ με τις εισηγητικές εκθέσεις. 

Καταχωρεί στα βιβλία τα εξοφληθέντα χρηματικά εντάλ¬ 
ματα. 

Φροντίζει για την ενημέρωση των οφειλετών του ΔΝΠ 
και εκδίδει αντίστοιχες βεβαιώσεις εσόδων προς το Τα¬ 
μείο. 

Λαμβάνει μέτρα κατάτων οφειλετών, διασφαλίζοντας τα 
συ μφέροντα του ΔΝ Π και τέλος ελέγχει τις πληρωμές των 
χρηματικών ενταλμάτων που διενεργούνται από το Τα¬ 
μείο. 

Επιμελείται την απόδοση των υπέρ τρίτων κρατήσεων 
(ασφαλιστικών εισφορών φόρων κλπ.). 

Συγκεντρώνει όλες τις αποφάσεις των αρμοδίων οργά¬ 
νων, επιμελείται την ορθή τήρηση των οριζομένων στις 
αποφάσεις αυτές, ελέγχει τα σχετικά συμφωνητικά και τις 
αντίστοιχες βεβαιώσεις εσόδων, των αρμοδίων Τμημά¬ 
των. 

Παρακολουθεί την έγκαιρη είσπραξη και βεβαιώνει 
προς το Ταμείο του ΔΝΠ για την αντίστοιχη είσπραξη. 

Είναι αρμόδιο για την απόδοση όλων των παραπάνω 
εσόδων στο Δ.Σ. του ΔΝΠ κατά μήνα. 

Ενεργεί όλες τις πληρωμές σύμφωνα με τα εκδοθέντα 
χρηματικά εντάλματα, κάθε συναλλασσόμενου με το ΔΝΠ. 

Εισπράττει, σύμφωνα με τα εκδοθέντα γραμμάτια, τα 
τακτικά και έκτακτα έσοδα του ΔΝΠ (τακτική, έκτακτη επι¬ 
χορήγηση) , καθώς και τα έσοδα που προκύπτουν από διά¬ 
φορες δραστηριότητες του ΔΝΠ. 

Ενεργεί τις πληρωμές του συνόλου του προσωπικού, 
βάσει των σχετικών ενταλμάτων. 


Μεριμνά για τη μίσθωση ακινήτων, συντάσσει και απο¬ 
στέλλει κάθε τέλος μηνάς βεβαιώσεις, για τη συνέχιση 
χρήσεως των μισθωμένων ακινήτων από τις υπηρεσίες του 
ΔΝΠ, για την έκδοση των σχετικών ενταλμάτων καταβο¬ 
λής των μισθωμάτων, σύμφωνα με τους όρους της Διακή¬ 
ρυξης και τις αποφάσεις. 

Μεριμνά για την επωφελέστερη διάθεση της ακίνητης 
περιουσίας του ΔΝΠ. 

Μεριμνά για κάθε μόνιμη ή πρόχειρη εγκατάσταση του 
ΔΝΠ, παρακολουθείτο χρόνο λήξης των μισθωμάτων, για 
να προχωρήσει στην επαναμίσθωση αυτών. 

Καταρτίζει τους όρους διακήρυξης εκμίσθωσης ή εκποί¬ 
ησης ακινήτων πραγμάτων του ΔΝΠ. 

Επιμελείται τις σχετικές για την έγκριση, διαδικασίες και 
τη βεβαίωση των μισθωμάτων. Επίσης, παρακολουθεί την 
πιστή εφαρμογή των οικείων συμβάσεων. 

Ενεργεί τη βεβαίωση των εσόδων, που προέρχονται από 
την εκμετάλλευση της ακίνητης περιουσίας του ΔΝΠ. 

Μεριμνά για την ασφαλιστική κάλυψη της ακίνητης και 
της κινητής περιουσίας του ΔΝΠ. 

Επιμελείταιτην κατάρτιση και έγκαιρη υπογραφή των μι¬ 
σθωτηρίων συμβολαίων, την ακριβή από κάθε άποψη εκτέ¬ 
λεση των όρων από τους υπόχρεους μισθωτές - εκμισθω¬ 
τές και συντάσσει σε συνεργασία με το Γραφείο Νομικής 
Υποστήριξης, τα σχετικά μισθωτήρια - συμφωνητικά. 

Τηρεί βιβλία, από τα οποία φαίνονται κατά τάξη οι μι¬ 
σθωτές και οι εκμισθωτές για κάθε ένα από τα ακίνητα, το 
σκοπό της χρήσεως, το χρόνο έναρξης και λήξης της μί¬ 
σθωσης, καθώς και τα μίσθια. 

Παρακολουθεί τις μισθωτικές διατάξεις και σε συνεργα¬ 
σία με το Γ ραφείο Νομικής Υποστήριξης, τις εφαρμόζει 
επί των μισθώσεων ή εκμισθώσεων ακινήτων. 

Εξετάζει τις δωρεές - κληροδοτήματα προς το ΔΝΠ και 
εισηγείται μέσω της Διεύθυνσης, στον/στην πρόεδρο και 
το Δ.Σ. την αποδοχή τους. 

Μεριμνά για την ολοκλήρωση της παραπάνω διαδικα¬ 
σίας, προκειμένου οι δωρεές - κληροδοτήματα να περιέλ¬ 
θουν στην ιδιοκτησία του ΔΝΠ. 

Τηρεί αρχείο κληροδοτημάτων και μεριμνά για την αξιο¬ 
ποίηση αυτών. 

Έχειτην ευθύνη και συνεργάζεται γιατο λόγο αυτό με το 
αρμόδιο τμήμα της Τεχνικής Υπηρεσίας, για την κάλυψη 
με τον απαραίτητο τηλεπικοινωνιακό και ηλεκτρολογικό 
εξοπλισμό, καθώς και για την υδροδότηση του ΔΝΠ. 

Ευθύνεται, παρακολουθεί και διεκπεραιώνει με κατα¬ 
στάσεις εκκαθάρισης τους σχετικούς λογαριασμούς ΔΕΗ, 
ΟΤΕ, ΕΥΔΑΠ, κοινοχρήστων ή άλλων περιοδικών απαιτού- 
μενων συντηρήσεων, καθώς και τον έλεγχο των κτιριακών 
εγκαταστάσεων. 

Γ ενικά έχει την ευθύνη για τη διατήρηση και προστασία 
της περιουσίας του ΔΝΠ, σύμφωνα με τις εκάστοτε ισχύ- 
ουσες διατάξεις. 

Συγκεντρώνει τις αιτήσεις εκδήλωσης αναγκών προμή¬ 
θειας ειδών από τις επιμέρους διοικητικές ενότητες του 
ΔΝΠ. 

Ετοιμάζει τα Ετήσια Προγράμματα προμηθειών σε συ¬ 
νεργασία με τις λοιπές Υπηρεσίες του ΔΝΠ. 

Προσδιορίζει τις ανάγκες προμηθειών διαφόρων ειδών 
(τακτικές - επείγουσες κλπ) και τις πραγματοποιεί. 

Διενεργεί έρευνα αγοράς για την τεκμηρίωση της διαθε¬ 
σιμότητας των ειδών που ενδιαφέρουν το ΔΝΠ, είναι ενή¬ 
μερο πάντοτε επί των τιμών κάθε είδους στην αγορά και 
τηρεί βιβλία των προμηθειών για κάθε είδος που ενδιαφέ¬ 
ρει το ΔΝΠ. 

Μεριμνά για την έγκαιρη προμήθεια και παρακολουθεί 
την εκτέλεση κάθε παραγγελίας, μέχρι και της παραλαβής 
των παραγγελθέντων ειδών. 

Φροντίζει για την υποστήριξη της λειτουργίας Επιτρο¬ 
πών με Μέλη από τον πολιτικό ή υπηρεσιακό μηχανισμό 
του ΔΝΠ, που συστήνονται για την κατάρτιση των προδια¬ 
γραφών, τη διενέργεια των Διαγωνισμών, τη λήψη και 
αξιολόγηση των προσφορών, την παραλαβή των παραγ- 
γελθέντων ειδών (ποσοτική/ποιοτική/ εν λειτουργία παρα- 
λαβή/οριστική παραλαβή). 

Ετοιμάζει περιοδικό απολογισμό των προγραμμάτων 
προμηθειών. 

Τηρεί στατιστικούς πίνακες για τα προμηθευόμενα είδη 
κάθε χρόνο, με άλατα στοιχεία που διευκολύνουντον έλεγ¬ 
χο των προμηθειών και την καλύτερη οργάνωσή τους. 

Αξιολογεί τα στατιστικά στοιχεία κατανάλωσης των δια¬ 
φόρων ειδών, σε σχέση μετο βαθμό απορρόφησης αυτών, 
ως τα χρονικά όρια, τις διαδικασίες πραγματοποίησης των 
προμηθειών και επιμελείται για την έγκαιρη έναρξη των απ- 
αιτούμενων προμηθευτικών διαδικασιών, παίρνοντας υπ¬ 
όψη την ανάγκη συντονισμού των προμηθειών σε μία ενιαία 
προμήθεια. 

Παραλαμβάνει τις σχετικές προτάσεις των Υπηρεσιών 
για την προμήθεια των διαφόρων ειδών (τεχνική περιγρα¬ 
φή, με την οποία προσδιορίζεται από τεχνικής άποψης το 
προϊόν της προμήθειας). 

Συντάσσει, σε συνεργασία με το Γραφείο Νομικής Υπο¬ 
στήριξης τις Μελέτες που περιλαμβάνουν, Διακήρυξη, 
συγγραφή υποχρεώσεων, τεχνικές προδιαγραφές και 
προϋπολογισμό και στη συνέχεια διαβιβάζονται στο Γ ρα¬ 
φείο της Εκτελεστικής Επιτροπής για ενημέρωση του/της 
Προέδρου και δημοσίευση στον ημερήσιο Τ ύπο για τη διε¬ 
ξαγωγή του Διαγωνισμού. 

Συντάσσειτις συμβάσεις, σύμφωνα μετις αποφάσεις της 
Εκτελεστικής Επιτροπής, του Δ.Σ., του/της Προέδρου του 
Δ.Σ., σε συνεργασία με τα γραφείο Νομικής Υποστήριξης 
και μεριμνά για την κοινοποίησή τους στους αρμόδιους. 

Τηρεί φακέλους για κάθε προμήθεια. 

Παρακολουθεί όλη τη διαδικασία κάθε Διαγωνισμού, 
από την αρχή μέχρι την ολοκλήρωσή του. 

Συγκεντρώνει προσφορές και μεριμνά για τυχόν επανά¬ 
ληψη του Διαγωνισμού, σε περίπτωση που ο πρώτος Δια¬ 
γωνισμός απέβη άκαρπος, μετά από εισήγηση της αρμό¬ 
διας Επιτροπής. 

Παραλαμβάνει τις εγγυητικές επιστολές από τους Προ¬ 
μηθευτές, σύμφωνα με τους όρους των αποφάσεων και 
των συμβάσεων. 

Παρακολουθεί την τήρηση των όρων και των συμβάσεων 
για την εντός των οριζομένων προθεσμιών παράδοση των 
υλικών και έργων ή εργασιών από τους Προμηθευτές, την 
επιβολή ποινικής ρήτρας σε περίπτωση εκπρόθεσμης πα¬ 
ράδοσης ή τη χορήγηση παρατάσεων, με απόφαση του αρ¬ 
μοδίου οργάνου (μετά από αναφορά των αρμοδίων επιτρο¬ 
πών), όπως καθορίζεται στις Διακηρύξεις και στις συμβά¬ 
σεις. 

Μεριμνά για τη σύγκληση Επιτροπών Παραλαβής των 
προμηθευόμενων ειδών - υλικών. 

Αφού ολοκληρώσει πλέον το σχετικό φάκελο προμήθει¬ 
ας, εργασίας ή έργου, με άλατα απαιτούμενα δικαιολογη- 
τικά (εφημερίδες δημοσιεύσεων, μελέτες, τεχνικές προ¬ 
διαγραφές, διακήρυξη, συγγραφή υποχρεώσεων, πρακτι¬ 
κό Ε.Ε., πρακτικό Δ.Σ., αποφάσεις Προέδρου ΔΣ, δαπά¬ 
νες, πιστώσεις κλπ), προβαίνει σε όλες τις απαιτούμενες 
διαδικασίες για την νόμιμο έκδοση του εντάλματος. 

Έχει την ευθύνη για τη διαχείριση, φύλαξη, κωδικοποίη¬ 
ση όλων των αναλώσιμων και μη υλικών του ΔΝΠ. 

Διενεργεί την εισαγωγή των υλικών οτις Αποθήκες από 
κοινού με τις αρμόδιες Επιτροπές ποιοτικής - ποσοτικής 
παραλαβής και διαχειρίζεται τα υλικά, σύμφωνα με τις 
ανάγκες, χρεώνοντάς τα αντίστοιχα. 


Είναι υπεύθυνο για την ασφαλή φύλαξη και καλή συντή¬ 
ρηση του αποθηκευμένου υλικού και την ακρίβεια του 
υπολοίπου καθώς αυτό προκύπτει σε κάθε στιγμή, από το 
βιβλίο υλικού. 

Χρησιμοποιεί βοηθητικά έντυπα αποδείξεων, δελτίων, 
καρτελών κλπ, τα οποία εγκρίνονται από τον/την Πρόεδρο 
του Δ.Σ. του ΔΝΠ. 

Εισηγείται την εκποίηση του, για διάφορους λόγους μη 
χρήσιμου υλικού ή την καταστροφή αυτού, λόγω παλαιό- 
τητας και ενεργεί για την τήρηση της αναγκαίας για το 
σκοπό αυτό, διαδικασίας. 

Ενεργεί τα νόμιμα για τη βεβαίωση του αντιτίμου κάθε 
ζημίας που προκύπτει, λόγω απώλειας ειδών ή υλικών, γε¬ 
νικά σε βάρος του έχοντος την ευθύνη γι αυτήν υπολόγου. 

Ο υπάλληλος, στον οποίο έχει ανατεθεί η διαχείριση των 
υλικών πάσης μορφής και χρήσεως, ευθύνεται προσωπι¬ 
κά για κάθε ζημία του ΔΝΠ που θα προέλθει από αμέλειά 
του για τη διατήρηση και γενικά τη συντήρηση σε καλή κα¬ 
τάσταση του απ’ αυτό διαχειριζόμενου υλικού και για κάθε 
αντικανονική διάθεση τέτοιου υλικού. 

Τηρεί και ενημερώνει έγκαιρα τα σωστά τα απαιτούμενα 
βιβλία χρεοπίστωσης μηχανών, μηχανημάτων και λοιπών 
εξαρτημένων του ΔΝΠ. 

Επιμελείται τον εφοδιασμό των Υπηρεσιών με τα ανα¬ 
γκαία για τη λειτουργία τους είδη. 

Τηρεί στατιστικούς πίνακες για τα προμηθευόμενα είδη 
κάθε χρόνο, με όλα τα στοιχεία που διευκολύνουν τον έ¬ 
λεγχο των προμηθειών και την καλύτερη οργάνωσή τους. 

Αξιολογεί τα στατιστικά στοιχεία κατανάλωσης των διά¬ 
φορων υλικών σε σχέση με το βαθμό απορρόφησης αυ¬ 
τών, ως προς τα χρονικά όρια, τις διαδικασίες πραγματο¬ 
ποίησης των προμηθειών και επιμελείται την έγκαιρη 
έναρξη των απαιτούμενων προμηθευτικών διαδικασιών, 
παίρνοντας υπόψη την ανάγκη συντονισμού των προμη¬ 
θειών σε ενιαία προμήθεια, σύμφωνα με τον εκάστοτε 
ισχύοντα κανονισμό προμηθειών του ΔΝΠ, όπου επιβάλ¬ 
λεται η εφαρμογή του. 

Έχει την ευθύνη του ελέγχου και της πιστοποίησης της 
παρουσίας στην εργασία των αδειών και ρεπό του προσω¬ 
πικού του τμήματος που απασχολείται εκτός Κεντρικής 
Υπηρεσίας. 

3 .Τμή μα Τεχνικών Υπη ρεσιών 

ΓΕΝΙΚΑ 

Έχει την αποκλειστική ευθύνη του συντονισμού, της εύ¬ 
ρυθμης λειτουργίας και της αποτελεσματικής συνεργα¬ 
σίας των Γ ραφείων του Τμήματος, καθώς και την ευθύνη 
συνεργασίας μετά άλλα Τμήματα του ΔΝΠ. 

Τηρεί χωριστό αρχείο της Υπηρεσίας της, με τον πιο 
πρόσφορο τρόπο. 

Καταρτίζει σε συνεργασία με τον/την Πρόεδρο του Δ.Σ., 
το σχέδιο του ετήσιου τεχνικού προγράμματος καθώς και 
τις αναμορφώσεις του. 

Επιμελείται την εφαρμογή του τεχνικού αυτού προ¬ 
γράμματος καθώς και των εισηγήσεων που πρέπει να γί¬ 
νουν για τις αναμορφώσεις του. 

Επιμελείται τα της εκτέλεσης και θεώρησης των μελε¬ 
τών, της διαδικασίας ανάθεσης έργων, των πιστοποιήσε¬ 
ων, των τιμολογίων, των λογαριασμών και κάθε άλλου δι- 
καιολογητικού, για την έκδοση ενταλμάτων πληρωμής, 
που αναφέρονται στα εκτελούμενα από το ΔΝΠ έργα. 

Θεωρεί τις τεχνικές προδιαγραφές των προμηθειών, 
σύμφωνα με το Νόμο, που ενεργούνται από άλλα Τμήμα¬ 
τα του ΔΝΠ. 

Επιμελείται τη συντήρηση των εγκαταστάσεων του 
ΔΝΠ, μετο διατιθέμενο εργατοτεχνικό προσωπικό, καθώς 
επίσης και με την προμήθεια των απαραίτητων προς τού- 

το υλικών, μέχρι τη φάση της κατακύρωσης των διαγωνι¬ 
σμών ή ανάθεσης της προμήθειας. 

Παρακολουθεί και επιβλέπει την εκτέλεση όλων των τε¬ 
χνικών έργων, έχοντας δικαίωμα ελέγχου για την, σύμφω¬ 
να με τους κανόνες της τεχνικής και τις προδιαγραφές των 
οικείων μελετών, κατασκευή τους. Παρέχει τις απαραίτη¬ 
τες οδηγίες στα όργανα εκτέλεσης και επίβλεψης των έρ¬ 
γων. Για τα παραπάνω, έχει την υποχρέωση να ενημερώ¬ 
νει έγκαιρα τον/την Πρόεδρο του Δ.Σ. 

Ελέγχει και πιστοποιεί την παρουσία στην εργασία του 
υπαλληλικού και εργατοτεχνικού προσωπικού που ασχο- 
λείται, είτε σε εξωτερικά συνεργεία είτε στα γραφεία, για 
την περίπτωση απασχολήσεως σε εξωτερικές εργασίες 
(επιβλέψεις, αυτοψίες κλπ). 

Ειδικότερα 

Προβαίνει σε όλες τις νόμιμες ενέργειες που απαιτού¬ 
νται, μετά την ανάδειξη του Αναδόχου, παραλαμβάνει το 
φάκελο των έργων, και μεριμνά για την εγκατάσταση του 
Αναδόχου. 

Εισηγείται στη Διεύθυνση, τον ορισμό επιβλεπόντων μη¬ 
χανικών για το έργο, μετά την υπογραφή της σχετικής Σύμ¬ 
βασης. 

Παρακολουθεί την εκτέλεση των έργων και ασκεί ποσο¬ 
τικό και ποιοτικό έλεγχο επί αυτών, σύμφωνα με τα προ- 
βλεπόμενα από τις μελέτες, τα συμβατικά τεύχη και τη 
σχετική νομοθεσία. 

Ελέγχει και θεωρεί τις υποβαλλόμενες από τους εργο¬ 
λάβους πιστοποιήσεις εκτελεσθεισών εργασιών και μερι¬ 
μνά για την προώθηση των λογαριασμών, μέχρι την παρά¬ 
δοση των αντίστοιχων φακέλων για την έκδοση ενταλμά¬ 
των πληρωμής. 

Συντάσσει πίνακα εργασιών και μεριμνά για την τήρηση 
των χρονοδιαγραμμάτων κατασκευής των έργων, μέχρι 
την παραλαβή τους από τις αρμόδιες Επιτροπές καθώς 
επίσης μεριμνά και για την αρχειοθέτηση των σχετικών 
φακέλων. 

Μεριμνά για την παραλαβή, των φακέλωντωνέργωνπου 
θα εκτελεσθούν με αυτεπιστασία, καθώς επίσης και για 
την κατανομή του εργατοτεχνικού προσωπικού στα έργα 
αυτά, ανάλογα με τις ανάγκες και τις προτεραιότητες, 
όπως επίσης μεριμνά και για τις εργασίες επισκευής και 
συντήρησης μετά συνεργεία αυτεπιστασίας. 

Μεριμνά για τον εφοδιασμό των συνεργείων με τα υλικά, 
εργαλεία και μηχανήματα που απαιτούνται είτε για την 
εκτέλεση των έργων, είτε για την ενσωμάτωσή τους σ’ αυ¬ 
τά, πάντα σε συνεργασία με το αρμόδιο Τμήμα του ΔΝΠ. 

Μεριμνά για την τήρηση των απογραφικών και παρα¬ 
στατικών στοιχείων προόδου και κόστους των έργων αυ¬ 
τεπιστασίας και παρακολουθεί τη συμβατικότητα του κό¬ 
στους, με τις προβλέψεις των μελετών. 

Τέλος, έχει την ευθύνη για τη σύνταξη των τελικών επι¬ 
μετρήσεων και του τελικού κόστους των έργων, καθώς 
και για την παραλαβή των έργων από τις αρμόδιες Επι¬ 
τροπές. 

Αντικείμενο του Τμήματος είναι και ο σχεδιασμός, η 
ασφαλής λειτουργία και συντήρηση του ηλεκτρολογικού, 
μηχανολογικού, ηλεκτρονικού και επικοινωνιακού εξοπλι¬ 
σμού του ΔΝΠ. 

Επιμελείται τη σύνταξη μελετών προμηθειών, που αφο¬ 
ρούν την κάλυψη των αναγκών του τμήματος και τις διεκ- 
περαιώνει έως και την κατακύρωση ή ανάθεση (την περαι¬ 
τέρω διαδικασία διεκπεραιώνειτο Οικονομικό Τμήμα). 

Μεριμνά για την ασφαλή λειτουργία, συντήρηση, επι¬ 
σκευή, βελτίωση, επέκταση κλπ των υφιστάμενων (τόσο 
κτιριακών όσο και των υπαιθρίων) ηλεκτρολογικών, μηχα¬ 
νολογικών, ηλεκτρονικών και επικοινωνιακών εγκαταστά¬ 
σεων στους χώρους ευθύνης του ΔΝΠ. 


Προγραμματίζει την εκτέλεση των απαραίτητων εργα¬ 
σιών και διαδικασιών για την εγκατάσταση, χειρισμό και 
αποξήλωση του απαιτούμενου «ιδιόκτητου» εξοπλισμού, 
για την ηχοφωτιστική κάλυψη εκδηλώσεων, οι οποίες ορ¬ 
γανώνονται από τα διάφορα τμήματα του ΔΝΠ. 

Επίσης, μεριμνά για την καλή λειτουργία, συντήρηση, 
επισκευή και αποθήκευση του εξοπλισμού αυτού. 

Παρακολουθεί τις σχετικές πιστώσεις. 

Τηρεί στατιστικούς πίνακες όλων των εργασιών. 

Συντονίζει τα συνεργεία που έχουν αναλάβει την εκτέλε¬ 
ση ιδίων έργων ή με εργολαβία. 

Τηρείτο υπό του Νόμου προβλεπόμενα βιβλία. 

Έχει την ευθύνη για την κατανομή του προσωπικού του 
Τμήματος, ανάλογα με τις ανάγκες και τον προγραμματι¬ 
σμό, για την εκπλήρωση των παραπάνω υποχρεώσεων. 

Επίσης έχει την ευθύνη του ελέγχου και της πιστοποίη¬ 
σης της παρουσίας στην εργασία, καθώς και των αδειών 
και ρεπό του τμήματος. 

Στόχος του Τμήματος αυτού είναι η μηχανοργάνωση 
των υπηρεσιών του ΔΝΠ προκειμένου να επιτευχθεί η κα¬ 
λύτερη εξυπηρέτηση των συναλλασσόμενων με το ΔΝΠ 
αλλά και η αποτελεσματικότερη λειτουργία των υπηρε¬ 
σιών του ΔΝΠ. 

Συνεργάζεται στενά με την ΔΑΕΜ για την επίτευξη των 
στόχωντου. 

Είναι υπεύθυνο για όλα τα προγράμματα Η/Υ και μηχα¬ 
νήματα Η/Υ όλου του μηχανογραφικού συστήματος της 
Υπηρεσίας. 

4. Τμήμα Μουσικών Συνόλων και Χορωδίας 

Έχει τη διαχειριστική ευθύνη της ΣΟΔΑ, Βί 0 Βαπά, Ερ¬ 
γαστηρίου Ελληνικής Μουσικής και Χορωδίας και Μουσι¬ 
κής Βιβλιοθήκης. 

Παρακολουθεί τις παρουσίες προσωπικού, διεκπεραιώ- 
νει έγγραφα σε συνεργασία πάντα με τις αντίστοιχες υπη¬ 
ρεσίες του ΔΝΠ. 

Έχει την ευθύνη της καλής κατάστασης των κτιριακών 
εγκαταστάσεων του Κέντρου, της συντήρησης καθώς και 
της φύλαξης αυτών 

Έχει την ευθύνη της φύλαξης και συντήρησης των μου¬ 
σικών οργάνων και των μουσικών βιβλίων (παρτιτούρες) 

Κάνει προτάσεις (εισηγήσεις) για την αγορά μουσικών 
οργάνων, μουσικών βιβλίων (παρτιτούρες). 

Φροντίζει για τα είδη ένδυσης των μουσικών. 

Με εντολή της Δημοτικής Αρχής και με την υποστήριξη 
των αρμοδίων Τμημάτων, υποστηρίζει την οργάνωση των 
εμφανίσεωντων Μουσικών Συνόλων & Χορωδίας στο εσω¬ 
τερικό και στο εξωτερικό. 

Έχει την ευθύνη της καλής λειτουργίας της Μουσικής 
Βιβλιοθήκης. 

Έχει την ευθύνη για τη συλλογή, συντήρηση, φύλαξη, 
αξιοποίηση και προβολή των βιβλίων και μουσικών περιο¬ 
δικών, ελληνικών και αγγλικών, των ελληνικών και ξένων 
κομματιών (πάρτες πιάνου). 

Τις όπερες και τις οπερέτες, μαζί με τα λιμπρέτα, τους 
στίχους ελληνικούς και ξένους. 

Τηρεί ηλεκτρονική βιβλιοθήκη με Οϋ ΒΟΜ3, με μουσικά 
έντυπα ελληνικά και ξένα (πάρτες πιάνου). 

ΚΕΦΑΛΑΙΟ Γ 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 
Άρθρο 3ο 

ΔΙΑΚΡΙΣΗ ΘΕΣΕΩΝ ΚΑΤΑ ΚΑΤΗΓΟΡΙΕΣ 

Οι θέσεις των Μονίμων υπαλλήλων του ΔΝΠ « ΔΗΜΟΣ 
ΑΘΗΝΑΙΩΝ ΜΟΥΣΙΚΑ ΣΥΝΟΛΑ» διακρίνονται στις εξής 
κατηγορίες: 

1. Πανεπιστημιακής Εκπαίδευσης (ΠΕ), με εισαγωγικό 
βαθμό τον Δ' και καταληκτικό τον Α'. 

2. Τεχνολογικής Εκπαίδευσης (ΤΕ), με εισαγωγικό βαθ¬ 
μό τον Δ' και καταληκτικό τον Α'. 

3. Δευτεροβάθμιας Εκπαίδευσης (ΔΕ), με εισαγωγικό 
βαθμό τον Δ' και καταληκτικό τον Α'. 

4. Υποχρεωτικής Εκπαίδευσης (ΥΕ), με εισαγωγικό βαθ¬ 
μό τον Ε' και καταληκτικό τον Β'. 

Α. Στην κατηγορία της Πανεπιστημιακής Εκπαίδευσης 
(ΠΕ) υπάγονται οι εξής κλάδοι: 

• Κλάδος ΠΕ 1 Διοικητικός 

• Κλάδος ΠΕ 4 Αρχιτεκτόνων - Μηχανικών 

• Κλάδος ΠΕ 11 Πληροφορικής 

Β. Στην κατηγορία Τεχνολογικής Εκπαίδευσης (ΤΕ) υπά¬ 
γονται οι εξής κλάδοι: 

• Κλάδος ΤΕ 4 Τεχνολόγων Μηχανολόγων 

Ηλεκτρολόγων Μηχανικών 

• Κλάδος ΤΕ 17 Διοικητικού Λογιστικού 

• Κλάδος ΤΕ 19 Τεχνικών Πτυχιούχων Ανώτερων 

Τεχνικών και Επαγγελματικών 
Σχολών Πληροφορικής. 

Γ. Στην κατηγορία της Δευτεροβάθμιας Εκπαίδευσης 
(ΔΕ) υπάγονται οι εξής κλάδοι: 

• Κλάδος ΔΕ 1 Διοικητικού 

• Κλάδος ΔΕ 24 Ηλεκτρολόγων - Ηχοληπτών 

• Κλάδος ΔΕ 30 Τεχνικών γενικά 

Δ. Στην κατηγορία υποχρεωτικής εκπαίδευσης (ΥΕ) υπά¬ 
γονται οι εξής κλάδοι: 

• Κλάδος ΥΕ 1 Κλητήρων - Θυρωρών 

• Κλάδος ΥΕ 16 Εργατών γενικά 
Α. Εργατών Καθαριότητας 

Β. Φυλάκων - Νυχτοφυλάκων 
Γ. Εργατών 

Άρθρο 4ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Οι θέσειςτου πάσης φύσεως προσωπικού του ΔΝΠ, ορί¬ 
ζονται κατά κατηγορίες, κλάδους και ειδικότητες ως εξής: 

Α. ΘΕΣΕΙΣ ΔΙΟΙΚΗΤΙΚΟΥ & ΤΕΧΝΙΚΟΥ ΠΡΟΣΩΠΙΚΟΥ 

1. Κλάδοι κατηγορίας Πανεπιστημιακής Εκπαίδευσης 

• Κλάδος ΠΕ 1 Διοικητικοί 
Τέσσερις (4) θέσεις με βαθμό Δ-Α 

• Κλάδος ΠΕ 4 Αρχιτεκτόνων - Μηχανικών 
Μία (1) θέση με βαθμό Δ-Α 

• Κλάδος ΠΕ 11 Πληροφορικής 
Μία (1) θέση με βαθμό Δ-Α 

2. Κλάδοι κατηγορίας Τεχνολογικής Εκπαίδευσης 

• Κλάδος ΤΕ 4 Τεχνολόγων Μηχανολόγων - 

Ηλεκτρολόγων Μηχανικών 
Μία (1) θέση με βαθμό Δ-Α 

• Κλάδος ΤΕ 17 Διοικητικού Λογιστικού 
Δύο (2) θέσεις με βαθμό Δ-Α 

• Κλάδος ΤΕ 19 Τεχνικών Πτυχιούχων Ανώτερων 

Τεχνικών και Επαγγελματικών 
Σχολών Πληροφορικής. 

Μία (1) θέση με βαθμό Δ-Α 

3. Κλάδοι κατηγορίας Δευτεροβάθμιας Εκπαίδευσης 

• Κλάδος ΔΕ 1 Διοικητικού 
Δέκα (10) θέσεις με βαθμό Δ-Α 

• Κλάδος ΔΕ 24 Ηλεκτρολόγων - Ηχοληπτών 
Δύο (2) θέσεις με βαθμό Δ-Α 

• Κλάδος ΔΕ 30 Τεχνικών γενικά 
Δύο (2) θέσεις με βαθμό Δ-Α 

4. Κλάδοι κατηγορίας Υποχρεωτικής Εκπαίδευσης 

• Κλάδος ΥΕ 1 Κλητήρων - Θυρωρών 
Δύο (2) θέσεις με βαθμό Ε-Β 

• Κλάδος ΥΕ 16 Εργατών γενικά 
Επτά (7) θέσεις με βαθμό Ε-Β 


Οι θέσεις του παραπάνω προσωπικού του Κλάδου ΥΕ 16 
Εργατών γενικά, κατανέμονται στις εξής ειδικότητες. 

Α. Εργάτες Καθαριότητας Μία (1) 

Β. Φύλακες - Νυχτοφύλακες Τέσσερις (4) 

Γ. Εργάτες Δύο (2) 

Β. ΘΕΣΕΙΣ ΕΠΙ ΜΗΝΙΑΙΑ ΑΝΤΙΜΙΣΘΙΑ (άρθρα 245 - 248 
Ν. 1188/1981) 

Δύο (2) Δικηγόροι ήτοι μία (1) θέση Νομικού Συμβούλου 
και μία (1) θέση Δικηγόρου. 

Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙ¬ 
ΟΥ ΑΟΡΙΣΤΟΥ ΧΡΟΝΟΥ 

Μουσικοί (καλλιτέχνες γενικά) Εβδομήντα πέντε (75) 

Χορωδοί Σαράντα (40) 

Άρθρο 5ο 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Α. ΔΙΕΥΘΥΝΣΗ ΔΙΟΙΚΗΤΙΚΩΝ ΟΙΚΟΝΟΜΙΚΩΝ ΤΕΧΝΚΩΝ 
ΥΠΗΡΕΣΙΩΝ & ΜΟΥΣΙΚΩΝ ΣΥΝΟΛΩΝ ΠΕ 1 ή ΠΕ 4 

1. Τμήμα Διοικητικό ΠΕΙήΔΕΙ 

2. Τμήμα Οικονομικό ΠΕ1ήΤΕ17ήΔΕ1 

3. Τμήμα Τεχνικών Υπηρεσιών ΠΕ 1 ή ΠΕ 4 ή ΔΕ 1 

4. Τμήμα Μουσικών Συνόλων, ΠΕ 1 ή ΔΕ 1 

Χορωδίας & Μουσικής Βιβλιοθήκης 

Άρθρο 6ο 

Για το διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματατις άδει¬ 
ες, τις μεταβολές της υπηρεσιακής κατάστασης, τις ηθικές 
αμοιβές, τα πειθαρχικά αδικήματα, τη λύση της υπαλληλι¬ 
κής σχέσης και την ιατροφαρμακευτική περίθαλψη των 
υπαλλήλων, εφαρμόζονται οι εκάστοτε ισχύουσες νομοθε¬ 
τικές διατάξεις. 

Άρθρο 7ο 

Α. Η κατανομή του προσωπικού σε Διεύθυνση, Τμήματα 
και Γ ραφεία, γίνεται πάντοτε με απόφαση του Προέδρου 
του Διοικητικού Συμβουλίου του ΔΝΠ, ανάλογα με τις ανά¬ 
γκες όλωντων υπηρεσιώντου ΔΝΠ, τα προσόντα των υπαλ¬ 
λήλων, την πείρα και τις γνώσεις αυτών σε ειδικά αντικείμε¬ 
να, κατά την οποία κατανομή θα εξετάζονται και ειδικές ανά¬ 
γκες των υπαλλήλων (μητέρες ανήλικων τέκνων, έγκυοι 
γυναίκες κλπ). 

Β. Προϊστάμενοι Διευθύνσεων, Τμημάτων και Γ ραφείων, 
ορίζοντα πάντοτε με απόφαση του Προέδρου του Διοικητι¬ 
κού Συμβουλίου του ΔΝΠ, οι κρινόμενοι από το Υπηρεσια¬ 
κό Συμβούλιο υπάλληλοι, αναπληρούμενοι σε περίπτωση 
κωλύματος ή απουσίας από τον κατά βαθμό αμέσως υπάλ¬ 
ληλο της αυτής Υπηρεσίας. 

Γ. Κάθε άλλη λεπτομέρεια λειτουργίας των επιμέρους 
Υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με ειδικούς κανονισμούς των Υπηρεσιών 
εγκρινομένων από το Διοικητικό Συμβούλιο. 

Δ. Η ισχύς του παρόντος Οργανισμού, αρχίζει από τη 
δημοσίευσή του στην Εφημερίδα της Κυβερνήσεως. 

Ε. Το κόστος που θα προκύψει από τη δημιουργία των 
νέων θέσεων είναι 2.765.000 € (δύο εκατομμύρια επτακό¬ 
σιες εξήντα πέντε χιλιάδες Ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 2004 

Με εντολή Γ ενικού Γ ραμματέα Περιφέρειας 
Η Π ροϊσταμένη Διεύθυνσης 
ΕΛΙΣΣΑΒΕΤ ΤΑΣΟΥΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




